**מפגש 3– העמקת היכרות וסיוע בחשיבה על השערים**

**מהלך השיחה**

| השלב | מטרות | מהלך / שאלות ואמירות לדוגמה |
| --- | --- | --- |
| גישור ופתיחה | המשכיות + מטרות המפגש | 1. **תזכורת** לפגישה הראשונה - מזכירים מה עלה בקלפים 2. מה **נעשה כאן יחד** היום? (1) העמקת היכרות, (2) התבוננות על השביל שלך באמצעות השאלונים, (3) נגדיר לאן רוצים להתקדם |
| התבוננות משותפת על השביל | השביל של התלמיד/ה מבעד לעיניו/ה | 1. עין טובה: שיתוף הדדי ב**חוויה חיובית** שקשורה בתלמיד/ה ו/או בבית-הספר 2. הקבוצה: איך נסכם את התקופה האחרונה בבית-הספר? בקבוצה שלנו? 3. תזכורת לשאלונים**:** איך היה לענות עליהם? האם תוך כדי מענה התחדש משהו? תובנה? 4. תזכורת ל**-**6 צרכי העומק: כל שאלון עסק באחד מתוך 6 צרכי עומק - קשר, שייכות, ביטחון,(שעסקנו בהם במפגש הקודם) מסוגלות, אוטונומיה, מצפן פנימי 5. מזמינים את התלמיד/ה לשתף בשאלון/שאלה: על איזה שאלון את/ה רוצה שנסתכל ביחד? שאלה מסוימת? מה מיוחד בזה, שבחרת דווקא בו? מה את/ה רוצה לספר לי דרך זה? 6. מעמיקים את השיח: כשמסתכלים על כל התשובות, האם יש משהו לגביך שחוזר בו? איזה רגש זה מעורר בך? מה מפתיע אותך? 7. **משתפים בשאלון/שאלה ש**בחרנו מראש: מה את/ה חושב/ת על זה? יש משהו שהיית רוצה לספר דרך השאלון/שאלה? האם יש משהו שחוזר על עצמו? משהו מפתיע? 8. [כדי לחבר לשערי הלמידה] מציגים את **זירת** בית-הספר לימודי: מה אפשר ללמוד על העדפות שלך בלימודים? מה אפשר ללמוד על תחושת המסוגלות שלך – באילו מקצועות היא גבוהה יותר ובאילו פחות? האם התחושה קשורה להעדפות שלך לגבי האופן שבו אתה לומד? |
| משמעות השביל | סיכום ההתבוננות +  כיווני צמיחה | 1. מציגים את **תרשים** המטרה (צרכי עומק הנוספים) - מבקשים למלא אותם ע"פ ההנחיות בדף 2. **מתייחסים בחיוב** לבחירות שבמרכז: אלו בעצם **החוזקות שלך**. במה זה בא לידי ביטוי, למשל? 3. מתייחסים לצירים האחרים: מה זה אומר שהסימון לא במרכז? מה חסר, כדי שיהיה במרכז? 4. **מגלים** דרכי צמיחה: מה לדעתך את/ה צריך/ה לעשות כדי להגיע לשם? איך אני יכול/ה לעזור? |
| חיבור לשערי למידה | חיבור צרכי העומק לשערי הלמידה + העדפת שערים | 1. מזכירים את ההתנסות **בשערי הלמידה**: איך היה לך? באיזה שער נהנית יותר, ולמה? איפה הרגשת שמתאים יותר טוב למאפייני הלמידה שלך? 2. מזכירים את **הקשר בין התשובות בזירה הלימודית לשערים** :למידה עצמאית / בחברה, צורך במורה / אין צורך במורה, העדפה לסרטונים ומדיה / קריאה וכתיבה, מקצועות מועדפים 3. מבססים את הקשר בין המאפיינים לשערים: איך המסוגלות האישית ומאפייני הלמידה יכולים להשפיע על העדפה לשער למידה? 4. חוזרים לטבלה בדף המטרות - מבקשים למלא אותה 5. מעמיקים: מהן העדפות התלמיד/ה וממה הן נובעות? האם קשורות בחוזקות ו/או באתגרים? 6. מתאמים ציפיות: הצוות יקח בחשבון את ההעדפות בשיבוצים, אך אין הבטחה שיתקבלו. בכל שער יש "רווח", ונוכל לעבוד על כך |
| סיום | סגירה + וחיבור לשגרה | 1. תזכורת למטרות הפגישה**:** (1) היכרות, (2) התבוננות על השביל, (3) כיווני פעולה 2. הוקרה: היה מעניין ופורה. תודה על השיחה ועל השיתוף. למדתי עליך ש\_\_\_\_\_ ואני עכשיו מבין/ה עוד יותר טוב כמה את/ה מוכשר/ת ובטוח/ה שתצליח/י בהמשך 3. רפלקציה: איך היתה לך הפגישה? מה למדת על עצמך? מה למדת על הקשר שלנו? 4. **חיבור לשגרה**: גם בין הפגישות המתוכננות, אני כאן בשבילך לשמוע ולסייע במה שצריך |

**איך מבטיחים שיווצר מפגש משמעותי?**

הכוונה כללית ומספר טיפים שיעזרו ביצירת מפגש כזה. שווה לעקוב אחריהם וליישם. מניסיון : )

| מתכוננים לשיחה | * **סטינג** – מפנים זמן מספק, מוצאים מקום שקט ומשתיקים סלולרי * **התכווננות מעשית** - מכינים מראש מסכים / נושאים לשיחה, דף מטרות, ומחמאה לתלמיד/ה * **התכווננות רגשית** - מחליפים כובעים - מנטור אישי, לא מורה כיתתי |
| --- | --- |

| תוך כדי השיחה | * **אווירה** - מחזיקים אנרגיה חיובית, מחייכים, מרימים ולא מורידים * **סקרנות כלפי התלמיד והכלה** - שומרים על ראש פתוח, הקשבה עמוקה * **הדדיות** – מדגימים, משתפים, נחשפים * **מתעדים** - ולא שוכחים |
| --- | --- |

| אחרי השיחה | * **משלימים תיעוד** - מצלמים דפי מטרה, מסכמים ושומרים מידע חשוב * **רפלקציה על התהליך** - מה הייתי רוצה ליישם בהמשך הקשר עם התלמיד/ה? * **רפלקציה על עצמי** - מה למדתי על עצמי כמאמן/ת? |
| --- | --- |